Rezolvare:

Soluţie:
	Pe o tablă nxn pot fi aşezate maxim  [4n/3] dame ([x] semnifică partea întreagă a lui x). Motivaţie:
Pentru că nici o damă nu poate ataca decât cel mult o altă damă, pe fiecare linie sau coloană nu pot fi decât cel mult 2 dame.
Vom nota cu xi  numărul de linii pe care se află i dame, şi cu yi numărul de coloane pe care se află i dame.
Din observaţia anterioară avem  x0+x1+x2 = n, deci x1+x2 ≤ n. Aceleaşi relaţii se pot scrie pentru coloane: y1+y2 ≤ n.
Fiecare din cele 2x2 dame de pe cele x2 atacă deja o damă (cea de pe linia ei), deci cel puţin 2x2 coloane au numai o damă. Se deduce 2x2 ≤ y1. Similar 2y2 ≤ x1, deci x1+y1  2x2+2y2.
Dacă m este numărul total de dame, avem m=x1+2x2 = y1+2y2.
Prin calcule se obţine: 
m = (x1+2x2 + y1+2y2)/2 ≤ (x1+4x2/3+y1/3 + y1+4 y2/3+ x1/3)/2 =   =(x1+x2 +y1+y2)/3 ≤ 4n/3.

Pe o tablă 8x8 se pot aseza maxim 10 dame (o soluţie este mai jos),
iar pe tabla 30x30 se pot aseza maxim 40 dame. Pentru că desenul unei table de asemenea dimensiuni este dificil, dau o soluţie posibilă listând numai  coordonatele damelor:
(1, 3) (2,16) (2,20) (3, 6) (4,12) (4,30) (5, 9) (5,18) (6,26) (7, 8) (7,17) (8,27) (9, 3) (10,27) (11, 6) (12,21) (12,24) (13,29) (14,29) (15,26) (16,5) (17,2) (18, 2) (19,7) (19,10) (20,25) (21, 4) (22,28) (23,4) (24,14) (24,23) (25,5) (26,13) (26,22) (27,1) (27,19) (28,25) (29,11) (29,15) (30,28).

Soluţie (Szabo Zoltan):
În problema clasică cu tabla de şah nxn, se cere să se aşeze cât mai multe dame care nu se atacă două câte două. Acest număr maxim pentru tabla de şah nxn, este de exact n dame, pentru orice n>3 (vezi  http://en.wikipedia.org/wiki/Eight_queens ) iar numărul soluţiilor distincte creşte exponenţial, în funcţie de valoarea lui n. După cunoştinţele mele nu s-a demonstrat existenţa unei formule matematice care să ne dea numărul soluţiilor de bază (adică doar acele soluţii ce nu se pot obţine dintr-o altă soluţie prin rotaţii sau simetrii).

În problema noastră se cere aşezarea unui număr maxim de dame, astfel ca fiecare damă să fie atacată de cel mult o damă pe tabla de şah. Pentru numărul de dame vom deduce următoarele limite:
1. Limita inferioară Pe o tablă de şah de  dimensiuni nxn se pot aşeza cel puţin n dame. În acest caz toate soluţiile de la problema anterioară sunt valide (cazurile când damele nu se atacă două câte două).
2. Limita superioară Ştiind că fiecare damă poate fi atacată de cel mult o damă, deducem că orice damă poate avea o singură pereche cu care se vor ataca reciproc. Perechea de dame poate fi aşezată pe orizontală sau pe verticală. Astfel:
- dacă pe o linie aşezăm două dame, acestea vor ocupa două coloane;
- dacă pe o coloană aşezăm două dame, acestea vor ocupa două linii. 
Adică pe trei linii şi trei coloane nu neapărat  vecine se pot aşeza maxim 4 dame. 
De aici deducem, că
- pe o tablă de şah de dimensiuni 3kx3k se pot aşeza cel mult 4k dame;
- pe o tablă de şah de dimensiuni (3k+1)x(3k+1) se pot aşeza cel mult 4k+1 dame; 
- pe o tablă de şah de dimensiuni (3k+2)x(3k+2) se pot aşeza cel mult 4k+2 dame.
Deci am aflat câte o limită inferioară, respectiv o limită superioară a numărului de dame. 
Pe o tablă  8x8 se pot aşeza maxim 10 dame: (1,2) (1,3) (2,6) (3,6) (4,1) (5,1) (6,4) (6,5) (7,7) (8,8). 

